UV วิ่งแรง 9% รับ Q1/66 พลิกกำไร จับตาทั้งปีรายได้ 1.95 หมื่นลบ.
UV วิ่งแรง 9% ราคาแตะ 3.52 บ. รับไตรมาส 1/66 พลิกมีกำไร 195 ลบ. รับรายได้ธุรกิจอสังหาริมทรัพย์-โรงไฟฟ้าเพิ่มขึ้น ตั้งเป้ารายได้งวดปี 66 (1 ต.ค. 65 - 30 ก.ย. 66) แตะ 1.95 หมื่นลบ.
UV วิ่งแรง 9% ราคาแตะ 3.52 บ. รับไตรมาส 1/66 พลิกมีกำไร 195 ลบ. รับรายได้ธุรกิจอสังหาริมทรัพย์-โรงไฟฟ้าเพิ่มขึ้น จับตาทั้งปีรายได้ 1.95 หมื่นลบ.
13 ก.พ. 2566

ผู้สื่อข่าวรายงานว่า วันนี้ (13 ก.พ.66) ราคาหุ้นบริษัท ยูนิเวนเจอร์ จำกัด (มหาชน) หรือ UV ล่าสุด ณ เวลา 10:13 น. อยู่ที่ระดับ 3.52 บาท บวก 0.30 บาท หรือ 9.32% สูงสุดที่ระดับ 3.58 บาท ต่ำสุดที่ระดับ 3.30 บาท ด้วยมูลค่าซื้อขาย 31.37 ล้านบาท

ทั้งนี้ ราคาหุ้น UV ปรับตัวขึ้น หลังรายงานผลการดำเนินงานงวดไตรมาส 1/66 พลิกมีกำไรสุทธิ โดยนายกำพล ปุญโสณี กรรมการผู้จัดการใหญ่ UV เปิดเผยว่า ในปีงบประมาณ 66 (1 ต.ค. 65 – 30 ก.ย. 66) บริษัทตั้งเป้ารายได้ที่ 1.95 หมื่นล้านบาท รับโครงสร้างของกลุ่มธุรกิจการลงทุน พร้อมเล็งเห็นโอกาสในการพัฒนาและต่อยอดการลงทุนในธุรกิจที่จะสร้างรายได้อย่างต่อเนื่องให้กับบริษัทฯ (Recurring Income)
“หลังจากที่บริษัทได้ปรับโครงสร้างการลงทุนในช่วง 2 ปี ที่ผ่านมา ทั้งในกลุ่มธุรกิจด้านพลังงาน อุตสาหกรรม และอสังหาริมทรัพย์ ในปีนี้บริษัทจะเน้นในเรื่องการปฎิรูปองค์กร (TRANSFORMATION) เพื่อพัฒนาความเชี่ยวชาญของบุคคลากร เพิ่มมูลค่าของธุรกิจและสร้างผลตอบแทนที่ยั่งยืนอย่างต่อเนื่อง” นายกำพล กล่าว
โดยบริษัทมีโครงสร้างทางการเงินที่พร้อมลงทุนในธุรกิจที่มีศักยภาพ และขณะนี้อยู่ในระหว่างการศึกษาและพร้อมที่จะเข้าไปลงทุนเพื่อสร้างความสมดุลของ Portfolio ตามที่บริษัทตั้งเป้าไว้
สำหรับผลประกอบการในไตรมาส 1/65-66 (1 ต.ค. 65  31 ธ.ค. 65) มีรายได้รวม 4,678 ล้านบาท และมีผลกำไรสุทธิส่วนของบริษัทอยู่ที่ 196 ล้านบาท โดยมีสัดส่วนรายได้มาจากการลงทุนในธุรกิจพลังงาน 3,030 ล้านบาท คิดเป็น 65% ของรายได้รวม รายได้มาจากการลงทุนในธุรกิจตู้แช่เชิงพาณิชย์ 210 ล้านบาท คิดเป็น 5% รายได้มาจากธุรกิจพัฒนาอสังหาริมทรัพย์ 995 ล้านบาท คิดเป็น 21% ของรายได้รวม รายได้จากการลงทุนในธุรกิจอุตสาหกรรมและอื่นๆ 443 ล้านบาท คิดเป็น 9% ของรายได้รวม